प्रदूषण नियंत्रण के लिए किये गये विभिन्न प्रयासों को रेखांकित करते हुए श्री जावड़ेकर ने कहा आज से ही केन्द्रीय प्रदूषण नियंत्रण बोर्ड (सीपीसीबी) के 46 दल दिल्लीएनसीआर में प्रदूषण स्तर का जायजा ले रहे हैं और वे आवश्यकता पड़ने पर समुचित कदम उठाएंगे। श्री जावड़ेकर ने इस बात पर प्रकाश डाला कि लगभग 17000 करोड़ रुपये की लागत से तैयार किये गये ईस्टर्न एवं वेस्टर्न पेरिफेरल एक्सप्रेसवे की बदौलत ऐसे 40000 माल वाहनों का मार्ग अब राष्ट्रीय राजधानी से परे कर दिया गया है जिनके रूट पर दिल्ली नहीं पड़ती है। इसका अत्यंत सकारात्मक असर प्रदूषण पर पड़ा है।